KOMMISSIONENS FORORDNING (EF) Nr. 1370/1999

af 25. juni 1999

om ændring af forordning (EF) nr. 123/98 om forvaltning af importlofterne for friske surkirsebær og forarbejdede surkirsebær med oprindelse i Den Tidligere Jugoslaviske Republik Makedonien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EG) nr. 77/98 af 9. januar 1998 om visse procedurer for anvendelsen af samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien(1), særlig artikel 1, og

ud fra følgende betragtninger:

(1) Kommissionens forordning (EF) nr. 2623/98(2) ophævede forordning (EF) nr. 1556/96(3), hvortil der henvises i artikel 2 og 3 i Kommissionens forordning (EF) nr. 123/98(4), ændret ved forordning (EF) nr. 1057/98(5), forordning (EF) nr. 123/98 bør derfor tilpasses, og bestemmelserne i Kommissionens forordning (EF) nr. 1921/95 af 3. august 1995 om gennemførelsesbestemmelser for ordningen med importlicenser for produkter forarbejdet på basis af frugt og grøntsager(6), senest ændret ved forordning (EF) nr. 570/1999(7), bør gælde for de pågældende produkter, jf. dog de specifikke bestemmelser og muligheden for at ændre oprindelseslandet for de udstedte licenser;

(2) for at sikre en hurtig og effektiv forvaltning af toldlofterne er det nødvendigt at fastsætte, at medlemsstaterne skal fremsende oplysninger med regelmæssige mellemrum, idet oplysningerne om friske surkirsebær kun skal fremsendes i høst- og afsætningsperioden;

(3) de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Friske og Forarbejdede Frugter og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 123/98 foretages følgende ændringer:

1. Artikel 2, stk. 2, affattes således: "2. Bestemmelserne i forordning (EF) nr. 1921/95, undtagen artikel 5, stk. 2, anvendes på de i artikel 1 nævnte produkter, jf. dog de specifikke bestemmelser i nærværende forordning."

2. Som artikel 2, stk. 5 og 6, indsættes: "5. Importlicenserne er gyldige i en måned for friske surkirsebær og tre måneder for forarbejdede surkirsebær fra den faktiske udstedelsesdato.

6. Importlicenser for friske surkirsebær udstedes kun, hvis der er stillet en sikkerhed på 1,5 EUR pr. 100 kg netto."

3. Artikel 3 affattes således: "Artikel 3

1. Medlemsstaterne meddeler i overensstemmelse med bestemmelserne i artikel 7, stk. 2, i forordning (EF) nr. 1921/95 oplysningerne vedrørende ansøgningerne om importlicens og i givet fald de mængder, for hvilke udstedte importlicenser ikke er blevet brugt.

2. For friske surkirsebær fremsendes kun oplysningerne om perioden 1. maj til 30. september."

Artikel 2

Denne forordning træder i kraft på syvende dagen efter offentliggøreslen i De Europæiske Fællesskabers Tidende

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juni 1999.

På Kommissionens vegne

Franz FISCHLER

Medlem af Kommissionen

(1) EFT L 8 af 14.1.1998, s. 1.

(2) EFT L 329 af 5.12.1998, s. 17.

(3) EFT L 193 af 3.8.1996, s. 5.

(4) EFT L 11 af 17.1.1998, s. 17.

(5) EFT L 151 af 21.5.1998, s. 25.

(6) EFT L 185 af 4.8.1995, s. 10.

(7) EFT L 70 af 17.3.1999, s. 14.